ΓΡΑΠΤΗ ΕΡΩΤΗΣΗ E-3286/01

υποβολή: Paulo Casaca (PSE) προς την Επιτροπή

(27 Νοεμβρίου 2001)

Θέμα: Χρηματοδοτική προσαρμογές στο πλαίσιο της ΚΑΠ

Από την απάντηση που δόθηκε στη γραπτή ερώτηση Ε-2107/01(1) προκύπτει χωρίς αμφισβήτηση ότι η Επιτροπή δεν προέβη σε καμία χρηματοδοτική διόρθωση όσον αφορά τα αχρεωστήτως καταβληθέντα από τις ολλανδικές αρχές ποσά των επιδοτήσεων για τη διάθεση αποβουτυρωμένου γάλακτος σε σκόνη, παρά το γεγονός ότι το Ελεγκτικό Συνέδριο διαπίστωσε ότι οι εν λόγω αρχές είχαν πραγματοποιήσει πληρωμές για ποσότητα 3 350 χιλιογράμμων αποβουτυρωμένου γάλακτος σε σκόνη, με την ανάλυση του οποίου — που διεξήχθη πριν από την πληρωμή — είχε εντοπισθεί η νοθεία.

Ωστόσο, στην παράγραφο 70 της 4ης έκθεσης του Ελεγκτικού Συνεδρίου, η Επιτροπή επιβεβαιώνει την πρόθεσή της να επιβάλει χρηματοδοτικές διορθώσεις στην Πορτογαλία επειδή η χώρα αυτή δεν προέβη με δική πρωτοβουλία, αλλά μόνον όταν της έγινε σχετικήπόδειξη, στη συγκέντρωση στοιχείων από τα αρχεία που αφορούν τις επιδοτήσεις που χορηγούνται για τις θηλάζουσες αγελάδες και τα αρσενικά βοοειδή.

Δενπάρχει σύγκριση ως προς τη σοβαρότητα των δύο καταστάσεων, εφόσον στην πρώτη περίπτωση δεν είναι δυνατόν να εξακριβωθεί ότι δεν ήταν νοθευμένες οι επιδοτούμενες ποσότητες και τίποτε δεν εγγυάται ότι οι νοθευμένες ποσότητες ήταν πολύ ανώτερες από αυτές που διαπιστώθηκαν, ενώ στη δεύτερη περίπτωσηπάρχει δυνατότητα εξακρίβωσης του συνόλου των ποσοτήτων και συνεπώς αναμενόταν από την Επιτροπή μια στάση αντίθετη από αυτή που τήρησε.

Μπορεί η Επιτροπή να εξηγήσει με λεπτομέρειες σε ποια βάση στηρίζει τη στάση της· Δεν θεωρεί ότι τηρεί πολύ αυστηρότερη στάση απέναντι στις άμεσες πληρωμές που καταβάλλονται στους γεωργούς στο πλαίσιο του ολοκληρωμένου συστήματος διαχείρισης και ελέγχου (SIGC) απ' ό,τι σε σχέση με τις επιδοτήσεις που χορηγούνται στις εμπορικές και βιομηχανικές επιχειρήσεις στο πλαίσιο των επιστροφών στις εξαγωγές και της διάθεσης ορισμένων προϊόντων· Δεν πιστεύει η Επιτροπή ότι η διάκριση αυτή στρεβλώνει τις συνθήκες του ανταγωνισμού, αποβαίνοντας προς όφελος των μεγάλων οικονομικών ομάδων που είναι οι κύριοι αποδέκτες της δεύτερης κατηγορίας επιδοτήσεων και εις βάρος των γεωργών που είναι οι αποδέκτες του πρώτου είδους επιδοτήσεων·

(1) ΕΕ C 40 E της 14.2.2002, σελ 187.

Απάντηση του κ. Fischler εξ ονόματος της Επιτροπής

(8 Ιανουαρίου 2002)

Το Αξιότιμο Μέλος του Κοινοβουλίου αναφέρεται σε προηγούμενες ερωτήσεις όσον αφορά τη συνέχεια που δόθηκε σε διαπιστώσεις του Ελεγκτικού Συνεδρίου σχετικά με τη χρησιμοποίηση αποκορυφωμένου γάλακτος ως ζωοτροφής στις Κάτω Χώρες. Το Αξιότιμο Μέλος του Κοινοβουλίου συνάγει ότι η Επιτροπή δεν προέβη σε δημοσιονομική ρύθμιση σχετικά με ποσότητα 3 350 χιλιογράμμων (kg) αποκορυφωμένου γάλακτος σε σκόνη. Αυτό είναι ορθό. Όπως έχει ήδη αναφερθεί, ηπόψη ενίσχυση (NLG 5 136,89) έχει ήδη πιστωθεί στο Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) το Δεκέμβριο του 1997. Κατόπιν τούτου δενφίσταται θέμα δημοσιονομικής διόρθωσης που πρέπει να επιβληθεί στις Κάτω Χώρες.

Δεν είναι δυνατή η σύγκριση με τη διαπίστωση του Ελεγκτικού Συνεδρίου για την Πορτογαλία όσον αφορά την παράλειψη διενέργειας διασταύρωσης στοιχείων κατά τρόπον μηχανογραφικό. Ειδικότερα οι δημοσιονομικές διορθώσεις που αποφασίστηκαν για την Πορτογαλία όσον αφορά τα καθεστώτα πριμοδότησης για τις θηλάζουσες αγελάδες και τα αρσενικά βοοειδή οφείλονταν σε ολόκληρη σειρά αδυναμιών όσον αφορά το γενικό σύστημα ελέγχου και διαπιστώθηκαν από τον έλεγχο της Επιτροπής που διεξήχθη το 1998. Επιπλέον, το Αξιότιμο Μέλος του Κοινοβουλίου συμπεραίνει ότι η Επιτροπή ενήργησε μόνο όταν αυτόποδείχθηκε από το Ελεγκτικό Συνέδριο, πράγμα που δεν συνέβη σε καμία περίπτωση, δεδομένου ότι ηπόψη ελεγκτική διαδικασία εκκαθάρισης λογαριασμών είχε ήδη ως αποτέλεσμα άρνηση κοινοτικής χρηματοδότησης στην απόφαση που έλαβε η Επιτροπή στις 5 Ιουλίου 2000(1), πολύ πριν γίνουν γνωστές οι παρατηρήσεις του Ελεγκτικού Συνεδρίου.

Αντιθέτως προς τα αποδεικτικά στοιχεία που προέκυψαν κατά τον έλεγχο στην Πορτογαλία, η ολλανδικήπόθεση σχετικά με το αποκορυφωμένο γάλα αποτελούσε μεμονωμένη περίπτωση. Το Συνέδριο δεν αναφέρει ότι επρόκειτο για ευρείας έκτασης πρόβλημα και, λαμβάνονταςπόψη ότι η αντίστοιχη δαπάνη αντιπροσώπευε ελάχιστο μέρος του συνόλου σε εθνικό επίπεδο όσον αφορά το μέτρο (0,002 %) θα ήταν όχι ενδεδειγμένο και δυσανάλογο να εφαρμοστεί διόρθωση στην περίπτωση αυτή για έλλειψη αποδιδόμενη στο σύστημα. Η ενδεδειγμένη ενέργεια είναι η είσπραξη της ενίσχυσης που καταβλήθηκε εσφαλμένα και, όπως αναφέρεται, οι αρχές των Κάτω Χωρών έχουν ήδη εισπράξει και πιστώσει το αντίστοιχο ποσό.

Η Επιτροπή επιθυμεί να δηλώσει ότι σε όλους τους τομείς πουπόκεινται στην εκκαθάριση λογαριασμών για δαπάνες ΕΓΤΠΕ εφαρμόζονται τα ίδια κριτήρια για τηνποβολή δημοσιονομικών διορθώσεων.

(1) 2000/449/ΕΚ: απόφαση της Επιτροπής της 5ης Ιουλίου 2000 για την εξαίρεση από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), ΕΕ L 180 της 19.7.2000.